Diari Oficial de la Generalitat Valenciana


Sumari del DOGV 7072, del 22-07-2013 (2013/7697)

ACORD de 12 de juliol de 2013, del Consell, pel qual s'autoritzen determinades transferències de crèdit entre capítols i programes de la Conselleria d'Educació, Cultura i Esport, per un import global de 253.525,55 euros. Expedients 09.006/13-050 i 09.008/13-051.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7072

Data del DOGV
:   22-07-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/7697


Data del document
:   12-07-2013

Organisme emissor
:   Conselleria d'Hisenda i Administració Pública

Tipus de document
:   Acord

Descriptors 

:   * Conselleria d'Hisenda i Administració Pública

ACORD de 12 de juliol de 2013, del Consell, pel qual s'autoritzen determinades transferències de crèdit entre capítols i programes de la Conselleria d'Educació, Cultura i Esport, per un import global de 253.525,55 euros. Expedients 09.006/13-050 i 09.008/13-051. [2013/7697]  
El Consell, en la reunió del dia 12 de juliol de 2013, va adoptar l'acord següent:  
En la sentència 676/2012, de la Sala Contenciosa Administrativa del Tribunal Superior de Justícia de la Comunitat Valenciana (TSJCV), declarada ferma, es va estimar parcialment el recurs interposat pel Sindicat de Treballadors i Treballadores de l'Ensenyament del País Valencià-Intersindical Valenciana (STEPV-IV) per haver sigut exclòs en 2010 com a beneficiari de les línies de subvenció T2148, «Foment del valencià», i T1570, «Foment de la labor realitzada pels sindicats d'ensenyança», i se li reconeix el dret al cobrament de les quantitats de 5.460 i 5.075 euros, respectivament, pels esmentats conceptes.  
  
En ambdós casos es tractava de línies nominatives distribuïdes, la primera d'elles existix en el pressupost vigent, en l'annex de transferències corrents del programa 422.50, Foment del Valencià, però no així la segona. És per això que, amb el fi exclusiu de complir la sentència, es requerix incrementar la dotació de la línia T2148 incloent en la seua relació de beneficiaris l'STEPV-IV, i reobrir la línia T1570 en l'annex de transferències corrents del programa 421.80, Administració General de l'Ensenyança. La Conselleria d'Educació, Cultura i Esport proposa destinar amb este fi disponibilitats existents, dins de cada un dels programes, en el capítol 2 i en el cas del programa 422.50 també en la línia genèrica T6954, «Formació en promoció lingüística».  
  
D'altra banda i per a fer front a interessos de demora, es proposa incrementar en 245.059,99 euros el capítol 3 del programa 421.10, Direcció i Servicis Generals, per mitjà de la transferència de disponibilitats existents en el capítol 2 dels programes 454.10, Promoció Cultural, 457.10, Foment de l'Activitat Esportiva, i 458.10, Patrimoni Cultural i Museus.  
A este efecte i en virtut del que disposen els articles 18 i 19 Llei de Pressupostos de la Generalitat per a l'exercici 2013, a proposta del conseller d'Hisenda i Administració Pública, el Consell  
  
ACORDA  
  
Primer  
S'autoritza una minoració de crèdit en les aplicacions i pels imports següents:  
  
Aplicació Import   
10.70.99.659.15.5 3.390,56  
57.03.21.750.08.2 5.075,00  
82.14.24.091.96.4 85.000,00  
88.31.33.933.20.1 155.059,99  
73.23.01.694.55.8 5.000,00  
Total minoracions 253.525,55  
  
Segon  
S'autoritza un augment de crèdit en les aplicacions i pels imports que es detallen a continuació:  
  
Aplicació Import   
78.30.08.082.39.7 3.390,56  
84.60.06.707.00.2 5.075,00  
55.25.49.710.92.5 245.059,99  
Total augments 253.525,55  
  
Tercer  
S'autoritzen les modificacions següents en l'annex de transferències corrents dels programes i línies:  
1) Programa 422.50, Promoció i Ús del Valencià:  
a) Minorar la dotació de la línia genèrica T6954, «Formació en promoció lingüística», segons el detall següent:  
  
Codi Denominació Dotació inicial Modificació Dotació actual  
T6954 Formació en promoció lingüística 24.830,00 -2.069,44 22.760,56  
  
  
b) Incrementar la dotació de la línia nominativa distribuïda T2148 i la relació dels seus beneficiaris d'acord amb el detall següent:  
b.1) Dotació:   
  
Codi Denominació Dotació inicial Modificació Dotació actual  
T2148 Foment del valencià 48.000,00 5.460,00 53.460,00  
  
  
b.2) Relació de beneficiaris:  
  
Beneficiaris Import inicial Import modificat  
Federació Valenciana de Municipis i Províncies 18.000,00 18.000,00  
Consell Cambres Oficials de Comerç, Indústria i Navegació de la CV 30.000,00 30.000,00  
Sindicat de Treballadors i Treballadores de l'Ensenyament del PV-Intersindical Valenciana 0 5.460,00  
Total 48.000,00 53.460,00  
  
  
2) Programa 421.80, Administració General de l'Ensenyança: la reobertura de la línia T1570 amb les mateixes dades descriptives que va tindre en el pressupost de l'exercici 2010, si bé amb un únic beneficiari, el Sindicat de Treballadors i Treballadores de l'Ensenyament del PV-Intersindical Valenciana, i per l'import de 5.075 euros, en compliment de la sentència 676/2012, del TSJCV.  
  
Valencia, 12 de juliol de 2013  
  
El vicepresident i secretari del Consell,  
JOSÉ CÍSCAR BOLUFER.